Diari Oficial de la Generalitat Valenciana


Sumari del DOGV 6717, del 20-02-2012 (2012/1163)

Notificació de la sentència dictada en el judici ordinari número 299/2011.
--------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1163


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici ordinari número 299/2011. [2012/1163]  
Assumpte civil 000299/2011  
Part demandant: José Pascual Company Abad.  
Part demandada: SA, Viviendas y Solares Savis.  
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Judici ordinari número 299/2011  
Jutjat de Primera Instància número 23 de València  
Sentència número 159/2011  
València, 29 de juny de 2011  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari, seguides amb el número 299/2011, a instàncies de José Pascual Company Abad, representat pel procurador Miguel Javier Castelló Merino i assistit pel lletrat Antonio Arroyo Ilera, contra la mercantil SA, Viviendas y Solares Savis, declarada en rebel·lia. S'hi exerceix una acció de condemna a fer.  
Dispositiva  
Estime de forma íntegra la demanda al·legada per José Pascual Company Abad, representat pel procurador Miguel Javier Castelló Merino, amb la mercantil SA, Viviendas y Solares Savis, declarada en rebel·lia, i condemne la demandada, dins del termini de 20 dies des que se li notifique aquesta sentència, a atorgar escriptura pública, i en conseqüència a elevar a públic el document privat de compravenda relatiu a la plaça d'aparcament número 34 i traster número 115 de l'edifici siti a València, plaça d'Holanda, 1-2, celebrat el 30 de gener de 1984 entre la demandada, com a venedora, i José Pascual Company Abad, com a comprador, amb l'advertència, si no ho fa, de procedir de conformitat amb el que disposa l'article 708 de la Llei d'Enjudiciament Civil 2000. S'imposen a la demandada les costes del procediment.  
  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptadors des que es notifique, en els termes de l'article 457 de la Llei d'Enjudiciament Civil 2000 i amb subjecció al que disposa la disposició addicional 15a de la Llei Orgànica del Poder Judicial per tal de complir el deure d'efectuar dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
Atés que es desconeix el domicili o la residència actuals de la part demandada, SA, Viviendas y Solares Savis, mitjançant la diligència d'ordenació dictada i de conformitat amb el que disposen els articles 497.2, 156,4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
  
València, 30 de juny de 2011.- El secretari judicial: Alberto Martínez de Santos.